Nakon emisije HTV-a Nedjeljom u dva Mladen Merzel, suprug sisačko-moslavačke županice Marine Lovrić-Merzel, verbalno je napao urednika i voditelja emisije Aleksandra Stankovića.



Mladen Merzel došao je kao pratnja supruzi na HRT. Nisu mu se svidjela Stankovićeva pitanja, a najviše ona o njegovu radiju Quirinusu koji posluje sa županijom. Novinara je verbalno napadao u nekoliko navrata poslije emisije na hodnicima HRT-a. Vikao je kako je neprofesionalno vodio emisiju i da, želi li nastaviti svoju karijeru u tom smjeru, neka se kandidira za Sabor. Županica je morala smirivati supruga, izjavio je za HRT Nove medije urednik emisije Nedjeljom u dva Aleksandar Stanković.





Automobil nisam kupila, uzela sam ga na leasing i uštedjela!



Gošća emisije HTV-a Nedjeljom u dva sisačko-moslavačka županica Marina Lovrić-Merzel na početku emisije odgovarala je na pitanje o svojoj biografiji koji mnogi osporavaju. Rekla je da je završila srednju medicinsku školu i srednju turističko-jezičnu školu. Rekla je da je diplomirala na Fakultetu prometnih znanosti. Kada ju je urednik i voditelj emisije Aleksandar Stanković upitao za temu diplomskog rada, odbila je odgovoriti rekavši da nije na kvizu te da osjeća nepovjerenje i zločestoću.



Za novinarski prilog o sebi rekla je da je klasični primjer zločestog mišljenja i slike o osobi. sramotno je klevetati ljude. Za koju svrhu i interes?, pitala je.



Ja sam prihvatila poziv u vašu emisiju jer sam smatrala da ćemo voditi jedan normalan razgovor, kazala je Merzel.



Na to joj je Stanković rekao da ona pokušava voditi emisiju, no da je on voditelj.



U videoprilogu donosimo snimku cijele emisije. U drugom videoprilogu pogledajte komentar Aleksandra Stankovića na verbalni napad.



Na pitanja o savjetnicima pitala je voditelja: Zašto ste nervozni, a zatim: Znate li vi uopće nešto o funkcioniranju lokalne samouprave. Vi ste agresivni, govorite površno.



Nemojte vrijeđati mene i moje građane, rekla je Stankoviću na pitanje kako je mogla platiti nastup pjevača 50.000 kuna, a županija je treća po siromaštvu u Hrvatskoj. Također je rekla odakle mu to (podaci Ekonomskog instituta) te da koristi samo podatke koji njemu odgovaraju.



Imam dovoljno političkih rezultata iza sebe. Imala sam mnogo prijava DORH-u i sve su odbačene. Optužuju me ljudio koji ne opraštaju uspjeh, ne opraštaju investicije koje su trenutačno u županiji oko 2 milijarde kuna. Svim nacionalnim medijima tri tjedna je tema novi automobil županice Merzel, rekla je o sebi.



Automobil nisam kupila, nego sam ga uzela na leasing, opravdavala je automobil vrijedan 400.000 kuna.



Na pitanje voditelja zašto misli da je stalno napadaju, rekla je: Možda zato što sam žena, možda misle da me je lakše cipelariti. Nisam učinila ništa što je protuzakonito, nisam ništa učinila što nisu i drugi, opravdavala je svoje poteze.



Također je rekla da nema ništa spornog što je županija kojoj je ona na čelu isplatila 300.000 kuna lokalnim radiopostajama, iako je njezin suprug suvlasnik 20% Radija Quirinusa. To nije istina. Radio Quirinus je dobio 180.000 kn, a moj suprug od toga nije profitirao jer je radio na nuli. Nisam učinila ništa protuzakonito, rekla je Merzel i opomenula voditelja da joj drži moralne prodike. Nemoralno je na ovaj način imputirati stvari za koji nema ni jedan dokaz, branila je županica godišnje uplate radiju u kojem je suprug suvlasnik. Upravo su najviše pitanja o radiju zasmetala suprugu koji je nakon emisije verbalno napao voditelja.



Ima imovinu vrijednu 480.000 eura, dio je naslijedila, a dio kupila na kredit. Ima jedan manji kredit od 1.000 kn i jedan u švicarskim francima i to 285.000 CHF. Za ta dva kredita plaća gotovo 10.000 kuna mjesečno. Ima plaću 17.600 kuna te je dva puta zamrzavala otplatu kredita na po godinu dana.



Da se razumijemo, nisam ja nikakva velika žrtva u cijeloj priči. Dogodilo se što se dogodilo, verbalno me napao suprug županice. I to je išto sve dotle da ga je ona smirivala, govorila mu otprilike, Mladene daj se malo smiri, nemoj tako. A njegov napad je bio da sam loš novinar, da ne znam raditi svoj posao, da odem potražiti drugi posao u Saboru, najbolje, i da tamo, u Saboru mijenjam zakone, a ne da njega prozivam zbog sukoba interesa, odnosno njegovu suprugu, zato jer je dodijelila 180.000 kuna njegovom radiju. Uglavnom, nakon svega ovoga, samo se toplo nadam da će ubuduće javiti i nezadovoljne supruge naših političara, a ne samo supruzi, rekao je nakon emisije Aleksandar Stanković.



Urednik i voditelj: Aleksandar Stanković



Dosadašnje emisije pogledajte OVDJE.



Snimka današnje emisije: